สวัสดีครับ ผมอยากสอบถามเรื่องผลข้างเคียงของยาคุมฉุกเฉินครับ พอดีประจำเดือนในเดือนมิถุนายนของแฟนผมมาในวันที่ 21 มิ.ย. และได้มี พสพ กันในวันที่ 29 มิ.ย. แฟนผมกลัวท้องเลยกินยาคุมฉุกเฉิน หลังจากนั้นวันที่ 5-8 ก.ค. มีเลือดคล้ายประจำเดือนออกมา วันที่ 13 ได้มี พสพ กันอีก มีการป้องกัน แต่ไม่เสร็จ จึงถอดถุงยางออก แล้วผมเอาออกมาเสร็จข้างนอก แต่แฟนผมกลัวท้องมาก เธอจึงซื้อยาคุมฉุกเฉินมากินอีกครั้ง เท่ากับว่าในระยะเวลาห่างกันแค่ 2 สัปดาห์ เธอกินยาคุมฉุกเฉินไป 4 เม็ด จนครบรอบที่ประจำเดือนแฟนผมจะต้องมาแต่ไม่มา แล้ววันที่ 31 ก.ค.เธอบอกว่ามีเลือดออกมากะปริดกะปรอยเลอะกางเกงใน จนวันที่ 3 ส.ค. ก็มีออกมากะปริดกะปรอยเหมือนเดิม แบบนี้เป็นเพราะผลข้างเคียงของยาคุมฉุกเฉิน หรือเป็นเพราะท้องครับ แล้วสามารถตรวจการตั้งครรภ์ได้ตั้งแต่ตอนไหนครับ ขอบครับ
สวัสดีค่ะ อาจเป็นผลข้างเคียงจากยาคุมฉุกเฉินหรือภาวะแทรกซ้อนของการตั้งครรภ์ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นแนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้นก่อน ให้ผลบวกได้ 10-14 วันหลังมีการปฏิสนธิ หากให้ผลลบ หรือไม่แน่ใจผลตรวจ หรือยังมีเลือดออกมากทางช่องคลอดซึ่งอาจเป็นภาวะแทรกซ้อนจากการตั้งครรภ์ที่ค่อนข้างอันตราย ควรรีบไปพบสูตินรีแพทย์ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก